30. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 610 της 29 Ιουν./21 Ιουλ. 1966 (ΦΕΚ Α΄ 142) Περί εκκαθαρίσεως των παλαιών αρχείων της Κεντρικής και Περιφερειακής Υπηρεσίας του Υπουργείου Εργασίας. Έχοντες υπ’ όψιν:  1)Τας διατάξεις της παρ. 1 του άρθρ. 8 του Ν.Δ. 3983/1959 «περί μέτρων τινών προς βελτίωσιν της λειτουργίας των Δημοσίων Υπηρεσιών» και 2)Την υπ’ αριθ. 925/1965 Γνωμοδότησιν του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρ.1.-1.Εις τας Κεντρικάς και Περιφερειακάς Υπηρεσίας του Υπουργείου Εργασίας, πάς φάκελλος περαιωθείσης υποθέσεως, κλείων και αποστελλόμενος εις το Αρχείον, διατηρείται επί μίαν δεκαετίαν ή χαρακτηρίζεται υπό των Προϊσταμένων των αρμοδίων Διευθύνσεων και Υπηρεσιών, ως διατηρητέος εις το οριστικόν τοιούτον της οικείας υπηρεσίας. 2.Ο τοιούτος χαρακτηρισμός των φακέλλων σκοπόν έχει την διευκόλυνσιν της εκκαθαρίσεως των εγγράφων των αρχείων. «3.Επιτρέπεται η καταστροφή μετά διετίαν και πενταετίαν αντιστοίχως των ακολούθων εγγράφων: α)Μετά διετίαν από της υποβολής, τα αντίγραφα βιβλίων δρομολογίων αυτοκινήτων εν γένει. β)Μετά πενταετίαν από της υποβολής, τα αντίγραφα πινάκων προσωπικού και ωρών εργασίας». Η παρ. 3 προσετέθη δια του Β.Δ. 719 της 17 Νοεμ./1 Δεκ. 1971 (ΦΕΚ Α΄ 246). Άρθρ.2.-1.Αι περί καταστροφής των εγγράφων των Κεντρικών και Περιφερειακών Υπηρεσιών αποφάσεως των Προϊσταμένων, υπόκεινται εις την έγκρισιν των οικείων Γενικών Διευθυντών Κοινωνικής Ασφαλείας και Εργασίας. 2.Πέραν της δεκαετίας δύναται να διατηρηθώσιν, κατά την κρίσιν του Γενικού Γραμματέως ή των Γενικών Διευθυντών: α)αρχεία διαχειριστών υποθέσεων ή φάκελλοι εκ του περιεχομένου των οποίων εξαρτώνται συμφέροντα του Δημοσίου, ή των Νομικών Προσώπων Δημοσίου Δικαίου, και αν έτι συνετελέσθη ο έλεγχος τούτων, β)εκθέσεις επί διενεργηθέντος διαχειριστικών ελέγχων, γ)αποφάσεις οικονομικού περιεχομένου, δ)αποφάσεις συγκροτήσεως διοικήσεων εποπτευομένων παρά του Υπουργείου Εργασίας, ε)κανονιστικαί αποφάσεις, ήτοι καταστατικά των Ταμείων, ζ)δικαιολογητικά πάσης φύσεως δαπανών. Άρθρ.3.-1.Τα υπό των Προϊσταμένων των αρμοδίων Διευθύνσεων και Υπηρεσιών χαρακτηριζόμενα ως δυνάμενα να καταστραφώσιν έγγραφα, μετά την κατά το άρθρ. 2 του παρόντος έγκρισιν του Γενικού Γραμματέως ή των Γενικών Διευθυντών, θεωρούνται οριστικώς ως άχρηστα εις το Υπουργείον Εργασίας,  καλεί(Αντί για τη σελ. 15(γ) Σελ. 15(δ) Τεύχος ΣΤ72-Σελ. 1 10 Οργανισμός Υπουργείου Εργασίας 15.Α.β.26-30 ται δε η Υπηρεσία των Γενικών Αρχείων του Κράτους, συμφώνως προς τας κειμένας διατάξεις, ίνα εκλέξη μεταξύ των εγγράφων τούτων τα τυχόν έχοντα ιστορικόν ενδιαφέρον. 2.Περαιτέρω ο αρμόδιος Προϊστάμενος του Τμήματος Διεκπεραιώσεως και Αρχείου μεριμνά δια την προσήκουσαν εις τους οικείους φακέλλους τοποθέτησιν των χαρακτηρισθέντων ως διατηρητέων εγγράφων, η δε Διεύθυνσις Διοικητικού, Τμήμα Διεκπεραιώσεως και Αρχείου επιλαμβάνεται δια την κατά τας ισχυούσας διατάξεις εκποίησιν προς πολτοποίησιν των εγγράφων, άτινα τελικώς εχαρακτηρίσθησαν ως δυνάμενα να καταστραφώσι, μετά σύμφωνον γνώμην της Υπηρεσίας των Γενικών Αρχείων του Κράτους. Άρθρ.4.-Χαρακτηρίζονται ως οριστικώς διατηρητέα έγγραφα εν τοις Αρχείοις του Υπουργείου Εργασίας, από της συστάσεώς του και εντεύθεν, τα ακόλουθα: α)Τα διάφορα βιβλία Προσωπικού Υπουργείου, Πρωτοκόλλων συσχετίσεως εγγράφων, ευρετηρίων εγγράφων, Μητρώων, Πρακτικών και ατομικοί φάκελλοι του προσωπικού, β)Αι γνωμοδοτήσεις, Αποφάσεις δικαστηρίων και έγγραφα αναφερόμενα εις την ερμηνείαν της ισχυούσης Νομοθεσίας, γ)Καταστατικά των Συνεταιρισμών, δ)Κανονιστικαί αποφάσεις, ε)Παν έγγραφον αφορών νομοπαρασκευαστικήν εργασίαν, ς)Πάσης φύσεως Δ/τα εκδοθέντα υπό του Υπουργείου Εργασίας. ζ)Παν έγγραφον, όπερ κατά την κρίσιν του Γενικού Γραμματέως ή των αρμοδίων Γενικών Διευθυντών, εμφανίζει ενδιαφέρον από νομικής, ιστορικής ή κοινωνικής απόψεως. 